****

**V I L J A N D I L I N N**

**LINNAVOLIKOGU**

**MAJANDUSKOMISJONI**

**KOOSOLEKU PROTOKOLL**

Viljandi 14. september 2021 nr 1-11/21/41

Algus kell 17.00, lõpp kell 18.05

**Koosolekut juhatas** Tõnu Juul

**Protokollis** Helena Tiivel

**Võtsid osa liikmed:** Tõnu Juul, Aivar Kaljusaar, Taavi Kerner, Allan Praats, Urmas Suik, Rein Suurkask, Marko Suvisild, Valli Veigel Tõnis Tiit,

**Võtsid osa asendusliikmed**: Viktor Naanuri (Sirli Tallo asendusliige), Raivo Sirelpuu (Vello Raja asendusliige)

**Puudusid:** Maiko Markus, Vello Raja, Sirli Tallo

**Koosolekul viibisid:** rahandusameti juhataja Marika Aaso, abilinnapea Kalvi Märtin, peaarhitekt-arhitektuuriameti juhataja Olav Remmelkoor, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsis.

Komisjon kinnitas päevakorra.

**PÄEVAKORD:**

1. Viljandi linna 2021. a II lisaeelarve kinnitamine (2021/376)

2. Nõusoleku andmine riigihanke korraldamiseks korraldatud jäätmeveo teenuse osutaja leidmiseks ja linnavara tasuta kasutamiseks (2021/378)

3. Bussiterminali võimalikud asukohad ning Tallinna tn muudatused lõigus Lembitu pst kuni Leola tn rist - tankla Musta tee nurgal ja Maxima vastu planeeritav kaubanduskeskus

4. Muud küsimused

**PÄEVAKORRAPUNKT NR 1**

**Viljandi linna 2021. a II lisaeelarve kinnitamine (2021/376)**

**KUULATI:**

M. Timpson ja M. Aaso andsid ülevaate eelnõust, mille eesmärk on kinnitada Viljandi linna 2021. aasta II lisaeelarve kogumahuga 340 149 eurot.

Koosolekuga liitusid A. Praats ja T. Kerner.

**OTSUSTATI:**

Toetada eelnõu „Viljandi linna 2021. a II lisaeelarve kinnitamine (2021/376)“.

**PÄEVAKORRAPUNKT NR 2**

**Nõusoleku andmine riigihanke korraldamiseks korraldatud jäätmeveo teenuse osutaja leidmiseks ja linnavara tasuta kasutamiseks (2021/378)**

**KUULATI:**

K. Märtin andis ülevaate eelnõust, mille eesmärk on taotleda volikogult nõusolekut korraldada riigihange eesmärgiga sõlmida korraldatud jäätmeveo teenuse kontsessioonleping ja jäätmejaama käitamise leping. Olemasolev leping lõpeb 31.03.2022. Sõlmitava lepingu alusel hakkab riigihankes eduka pakkumuse esitanud ja jäätmete käitlemiseks luba omav pakkuja korraldama Viljandi linnas jäätmeveo teenuse osutamist, s.t jäätmete kogumist ja vedu perioodil 01.04.2022 kuni 31.03.2025, võimalusega pikendada lepingut veel kaheks aastaks. Olemasolev leping lõpeb 31.03.2022.

Koosolekuga liitus T. Tiit.

**OTSUSTATI:**

Toetada eelnõu „Nõusoleku andmine riigihanke korraldamiseks korraldatud jäätmeveo teenuse osutaja leidmiseks ja linnavara tasuta kasutamiseks (2021/378)“.

**PÄEVAKORRAPUNKT NR 3**

**Bussiterminali võimalikud asukohad ning Tallinna tn muudatused lõigus Lembitu pst kuni Leola tn rist - tankla Musta tee nurgal ja Maxima vastu planeeritav kaubanduskeskus KUULATI:**

A. Kaljusaar – küsimus on ajendatud sellest, et tankla ehitusega seoses nihutatakse mõlemat bussipeatust Tallinna poole ning minu mõte oleks need bussipeatused üheks teha ja asukoht võiks olla selle tulevikus kerkiva kaubanduskeskuse juures (ettepanek lisatud protokollile Lisa 1).

K. Märtin – selles küsimuses ei ole veel detailplaneeringutki olemas, seega on natuke vara veel teemast rääkida.

Bussiterminali teemaga edasi mindud ei ole. Bussiterminali üks võimalik asukoht on Selma Pruudeni park. Filosofeeritud on ka vana busspargi üle. See teema seisab siiski jätkuvalt selle taga, et ühistransport on riigi poolt rahastatud vaid juhul, kui bussiliin läbib mitut omavalitsust.

T. Juul – nii kaua kui asi on riigi finantseerimise taga, siis nii kaua ei saa bussiterminali ka linna planeerida. Selle taha on meil arutelu ka varasemalt jäänud.

O. Remmelkoor – bussiterminali mõte on tulnud Ühistranspordikeskuselt, kes tegi linnaliinide uuringu. Idee oli selline, et teha linna sisse terminal, mis optimeeriks linnaliinide pikkust. See tähendab, et tuleks luua kuhugi selline pesa. Selle loomine on üsna tülikas ja selleks ruumi leida on raske.

Viimane info kavandatava kaubanduskeskuse kohta pärineb maikuust, kui andsime välja projekteerimistingimused. Rohkem infot selle kohta ei ole.

**OTSUSTATI:**

Komisjon toetab A. Kaljusaare ettepanekut Tallinna tänava bussipeatuste osas (Lisa 1).

**PÄEVAKORRAPUNKT NR 4**

**Muud küsimused**

**KUULATI:**

R. Sirelpuu – suvel jäi silma, et lossimägede kandis, ei leia turistid tualetti. Ise suunasin nad lauluväljaku tualettide juurde, kuid selgus, et seal on uksel silt, et see on avatud vaid ürituste ajal. Minu mõte oleks, et, kas see tualett ei võiks olla pidevalt avalikuks kasutamiseks?

Komisjon toetas mõtet.

**OTSUSTATI:**

Komisjon teeb ettepaneku teha lauluväljaku WC aastaringselt avalikult kasutatavaks WCks.

(allkirjastatud digitaalselt) (allkirjastatud digitaalselt)

Tõnu Juul Helena Tiivel

koosoleku juhataja protokollija